શક્તિ કપૂરે એક ફિલ્મના ટ્રેલર લોન્ચ ઈવેન્ટ દરમિયાન મીડિયા સાથે વાતચીતમાં જણાવ્યું કે,’શ્રદ્ધા પોતાની મરજી અને પસંદગીના યુવક સાથે જ લગ્ન કરશે.’ શક્તિએ જણાવ્યું હતું કે,’દરેક પિતા એવું ઈચ્છતો હોય છે કે પોતાની દીકરીના લગ્ન સારા અને ઉત્તમ પરિવારમાં થાય. હું ઈચ્છું છું કે તે પોતાની પ્રોફેશનલ અને પર્સનલ લાઈફમાં પ્રગતિ કરે પરંતુ પિતા હોવાના કારણે મને લાગે છે કે તમારે બાળકોને થોડી છૂટ આપવી જોઈએ કારણકે હવે તે જમાનો ગયો કે મા-બાપ પોતાની પસંદના હિસાબે બાળકોના લગ્ન કરાવતાં હતાં.’